Liturgikus események, programok

**A hét ünnepei:**

**Hétfő:** Jeruzsálemi Szent Cirill

**Kedd**: Szent József

**Szombat**: Mongrovejói Szent Turibiusz püspök

**Eseménynaptár**

03.18. 17.00 Felsősök csoportja

03.18. 18.30 Ifi falka találkozó

03.19. 10.00 Baba-mama kör

03.21. 19.00 Virrasztás

03.23. 16.00 Mesedélután

03.24-04.01 Húsvét ünneplése

**Szentmisék, liturgikus templomi események**

**Vasárnap:** 8.45 + József

10.00 + Anna és Károly

18.30 + Édesanya, Mária

**Hétfő:** 7.00 + édesanya

15.30 + Zsuzsanna temetési mise

**Kedd**: 18.30 + József

**Szerda:**  7.00 + Ilona

**Csütörtök:**18.30 + Zsuzsanna, István

**Péntek**: 17.45 Keresztút (ifjúság)

18.30 papi és szerzetesi hivatásokért

**Szombat:**  18.30 + János, Ilona, fiuk János

**Vasárnap**(24**):** 8.45 + édesapa

10.00 + Ferenc + családtagok

18.30 + Boldizsár

**Temetés:** 03.18. 10.00 Újköztemető/Fábián József és Zsuzsanna

03.18. 14.00 Zoborhegy tér/Bodnár Ferencné

**Húsvét** ünneplése

03.24**. Virágvasárnap** 10.00 Barkaszentelés a szentmisén

03.28. **Nagycsütörtök** 18.30 Szentmise az utolsó vacsora emlékére.

Virrasztás 22 óráig

03.29. **Nagypéntek**

9.00 Keresztút; **15.00** Urunk szenvedésének ünneplése

03.30. **Nagyszombat**

8.00-19.00 imádság a szentsírnál; **20.00 Húsvéti vigília**

03.31. **Húsvétvasárnap** Vasárnapi miserend

04.01. **Húsvéthétfő** 9.00 szentmise

Hirdetések

Nagyböjt péntekein keresztutat végzünk **17.45**-ös kezdettel.

+++++

**Nagyböjt bűnbánati fegyelme:**

Hamvazószerdán és nagypénteken szigorú böjtöt tartunk. (18-60 év között) Háromszor étkezünk, egyszer lakunk jól.

Nagyböjt péntekein (14 éves kortól) kötelező a hústól való megtartóztatás

+++++

**Hétfőn** 17 órára a felsősök csoportját várom, 18.30-kor Ifi falka találkozó

+++++

**Jövő pénteken** a keresztutat fiataljaink vezetik. Nem csak azokat hívom, akik olvasást vállaltak, hanem minden fiatalt, hittanost, óvodást. Azt kérem, ez az alkalom előzzön meg minden más programot a gyerekeknél (edzést és minden más különórát)!

+++++

**Március 23-án** szombaton 16 órától mesedélután lesz a hittanteremben. Mindenkit szeretettel várunk!

+++++

**Március 23-án szombaton** 8 órától a templomkertet szeretnénk rendezni. A hátsó tároló elé járóköveket lerakni, a sittet konténerbe tenni, a növényeket locsolni, rendezni. Kérem a testvérek segítségét!

+++++

**Március 24-én** 16 órától a Musica Ludens kamarakórus Luigi Cherubini: c-moll Requiem-jét adja elő templomunkban.

+++++

*A Boldog Brenner János életét bemutató filmsorozat következő két epizódjának vetítésére kivételesen vasárnap, március 24-én 17 órakor kerül sor a plébánia hittantermében. Mindenkit szeretettel várnak a szervezők!*

+++++

Az idei évben is lehetőség van **lelki adoptálásra**, Gyümölcsoltó Boldogasszony liturgikus ünnepén, **április 8-án, hétfőn.**

Jelentkezni lehet a sekrestyében!

+++++

Gondolatok a mai naphoz

**Együtt állunk Isten elé**

Az imádság évében, idei nagyböjtünkben szembesültünk az imádság kihívásaival, felfedeztük a zsoltárokat, az ószövetség gyöngyszemeit. Találkoztunk az imádkozó Jézussal, és megerősödtünk személyes imánkban.

Ugyanakkor, mert nem jó az embernek egyedül lennie, azt is megláthatjuk, hogy Isten elé is együtt állhatunk. Mindez nincs ellentmondásban a hegyi beszéd tanításával, hogy a szobád magányában imádkozzál, mert ott a magamutogató ima ellen szól Jézus. Együtt odaállni Isten elé egyrészt találkozás Istennel, másrészt kapcsolat egymással is.

Elsőként nézhetjük a házaspárok imáját. Fontos, hogy a testi és a szellemi együttlét mellett meglegyen a lelki együttlét is. Közös imádságuk erősíti szeretet kapcsolatukat. Ebből az együttlétből indul ki a család közös imája, amely erősíti a család egységét, és segít a gyermekeknek megtanulni az ima fontosságát.

Közös imáink legerősebb és leggyakoribb formája a liturgia. Ezek: a szentmise és a zsolozsma. Előbbit jobban ismerjük, hétről hétre bele is kapcsolódunk. Utóbbit manapság egyre többen fedezik fel.

Számos más közös imádságra is van lehetőség. Szentségimádás, litániák, rózsafüzér…

A közös imának nagy ereje van. Összekapcsolja a résztvevőket, egymásra hangolja, megerősíti a szeretetet, az elfogadást. Ebből az is fakadhat, hogy fizikailag távol, mégis tudunk együtt, közösen imádkozni.

Felfedezve a nagyböjtben az imádság sokrétűségét, keressük gyakran az alkalmakat! Istennel való kapcsolatunk hatással lesz egész életünkre, környezetünkre, társadalmunkra!

Fülöp Ákos plébános



A rákosfalvai plébánia hírlevele belső használatra.

Számlaszámunk: CIB bank

**működés (egyházi adó): (Rákosfalvai Plébánia)**

**11100104-19819019- 36000001**

Felelős kiadó Fülöp Ákos plébános

„hogy életünk legyen és bőségben legyen”

Nagyböjt 5. vasárnapja 2024. március 17.

A képen vázlat, rajz, Vonalas grafika, illusztráció látható

Automatikusan generált leírás

Szolgáltass nekem igazságot, Istenem, mert te vagy az én megmentő Istenem. (Zsolt 42, 1-2)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap: 8.45; 10.00; 18.30*

*hétköznap: hétfő, szerda 7.00,*

*kedd, csütörtök, péntek, szombat 18.30*

Irodai ügyelet: hétfő – szerda – péntek: 16.00-17.30

kedd – csütörtök: 9.00-12.00

Olvasmány: Jer 31, 31-34

Bensejükbe adom törvényemet, és szívükbe írom.

Szentlecke: Zsid 5, 7-9

Jézus örök Üdvösséget szerzett azoknak, akik engedelmeskednek neki.

Evangélium: Jn 12, 20-33

Aki nékem szolgál, engem kövessen!